In nomine sanctae et individuae Trinitatis, ego Alexandra, uxor Stephani Buteri, transitura ab hac vita et volens me commendare orationibus Marciniacensium, de haereditate mea et alodio meo dono et concedo illis hanc partem ut habeant et quiete possideant jure perpetuo, mansum de Nuirt ex integro cum omnibus redditibus suis et omnibus quae ad illum pertinent, scilicet prata, boscos, terram cultam et incultam, nihil in eo penitus retinens alicui de consanguinitate mea. Hoc donum facio pro salute mea et parentum meorum. Ego Umbertus dictus de Bellojoco laudo et praesenti scripto concedo et confirmo donum quod haec jam nominata Alexandra, sicut praesens cartula dicit, vobis Marciniacensibus et successoribus vestris perpetuo futuris pro anima mea et pro anima parentum meorum. Factum solemniter in manu Archimbaldi prioris, a quo iste Umbertus pro concessione hujus terrae habuit quatuor marchas argenti, anno Dominicae incarnationis millesimo centesimo trigesimo nono. S. Wichardi de Marziaco; S. Stephani de Marchant; S. Artaldi de Villoni; S. Bernardi de Centherbens.